**ВЪТРЕШНИ ПРАВИЛА**

**ЗА ОРГАНИЗАЦИЯТА И РЕДА ЗА ПРОВЕРКА НА ДЕКЛАРАЦИИ ЗА КОНФЛИКТ НА ИНТЕРЕСИ НА ОБЩИНСКИ СЪВЕТ - РИЛА**

(Приети с Решение №25/21.12.2023г. на Общински съвет, Община Рила)

1. **ОБЩИ ПОЛОЖЕНИЯ**

**Чл.1. (1)**  С тези правила се уреждат организацията и редът за извършване на проверка на декларациите по чл. 49 от Закона за противодействие на корупцията на общинските съветници и кметовете.

**(2)**  С правилата се уреждат също и работата на комисията при Общински съвет – Рила, съхраняването и обработването на данните.

**Чл.2**. Общинският съвет избира постоянната Комисия за противодействие на корупцията, наричана за краткост в тези правила **„комисията“ и** приема тези вътрешни правила.

**Чл. 3.**  **(1)**  Постоянната комисия за противодействие на корупцията при Общински съвет – Рила, е избрана с решение № 3/14.11.2023г.

**(2)**  Броят и състава на комисията се определя с решение на Общинския съвет. В комисията се избират само общински съветници.

 **(3)**  При осъществяване на правомощията си по ал.5 комисията приема решения с мнозинство повече от половината от състава си.

**(4)**  При изпълнение на правомощията си комисията приема решения. С решения могат да се приемат доклади и становища. Решенията, докладите и становищата на комисията се номерират.

**(5)**  Комисията :

1. утвърждава образец на декларациите за несъвместимост и промяна в декларираните обстоятелства по несъвместимостта съответно по чл. 49, ал.1, т.1 и т.3 от ЗПК на лицата по чл.1, ал.1 от правилата;

2. приема решение за образуване на проверка на декларациите на лицата по чл.1, ал.1 и извършва същата;

3. приема доклад за установяване или неустановяване на несъвместимост и/или конфликт на интереси на съответното лице по чл.1;

**Чл.5.** Председателят на комисията :

1. свиква комисията на заседания и ръководи същите;
2. подписва изходящата кореспонденция на комисията;
3. публикува на страницата на Община Рила, всички декларации по чл.49, ал.1, т.1, т.3 от ЗПК на лицата по чл.1, ал.1 от правилата, както и списък на неподалите в срок съответните декларации;
4. изпраща решенията на комисията на компетентните държавни органи;
5. води Регистър на декларациите декларации по чл.49 от ЗПК на лицата по чл.1, ал.1
6. осъществява други функции, предвидени в ЗПК,

**Чл.6 (1)** Всеки, който разполага с данни за корупционно нарушение по смисъла на ЗПК за лице по чл.1, ал.1 от тези правила, може да подаде сигнал до постоянната комисия.

**(2)**  Всеки сигнал следва да съдържа:

1. органа, до който се подава;

2. трите имена, единен граждански номер, съответно личен номер на чужденец, адрес, както и телефон, факс и електронен адрес на подателя, ако има такива;

3. имената на лицето, срещу което се подава сигналът, и заеманата от него длъжност, ако подателят разполага с данни за нея;

4. конкретни данни за твърдяното нарушение, в т. ч. място и период на извършване на нарушението, описание на деянието и други обстоятелства, при които е било извършено;

5. позоваване на документи или други източници, които съдържат информация, подкрепяща изложеното в сигнала, в т. ч. посочване на данни за лица, които биха могли да потвърдят съобщените данни или да предоставят допълнителна информация;

6. дата на подаване на сигнала;

7. подпис на подателя.

**(3)**  Към сигнала може да се приложат източниците на информация, подкрепящи изложените в него твърдения.

**(4)**  За сигнал се приема и публикация в средствата за масово осведомяване, ако отговаря на условията по ал. 2, т. 3 – 5.

**(5)**  Всеки сигнал се регистрира незабавно след постъпването му в Център за административно обслужване на общинска администрация- Рила.

**(6)**  Когато сигналът не съдържа някой от посочените в ал. 2 реквизити, подателят се уведомява да отстрани недостатъците в 3-дневен срок от съобщението за това с указание, че при неотстраняването им в срок сигналът ще бъде оставен без разглеждане. Срокът за произнасяне по сигнала започва да тече от датата на отстраняване на нередовността.

**(7)**  Анонимни сигнали не се разглеждат и не се препращат по компетентност.

**Чл.8**. **(1)**  Приемането на декларациите, съхранението, обработването на данните от тях, въвеждането на данни в регистъра по чл.5, т. 5, поддържането му и публикуването на информация и декларациите в него, проверката им, унищожаването на информационните носители, се осъществяват при спазване изискванията на Закона за защита на личните данни и на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

**Чл. 9.** **(1)**  Лицата, на които е възложено разглеждане на сигнала по чл.6, ал.1, са длъжни :

1. да не разкриват самоличността на лицето, подало сигнала;

2. да не разгласяват фактите и данните, които са станали известни на компетентните органи и длъжностни лица във връзка с разглеждането на сигнала;

3. да опазват поверените на органите и на длъжностните лица писмени документи от нерегламентиран достъп на трети лица.

**(2)**  Заседанията, на които се разглежда сигнал за корупция и се провеждат процесуални действия по същите са закрити за външни лица.

**(3)**  Копия от преписки и документи по проверки на декларации или се предоставят на заинтересованото лице и държавни органи при заличаване на името и всички обстоятелства, от които може да се изясни самоличността на сигналоподателя.

**(4)**  Лицата по ал.1 носят отговорност за неизпълнението на задълженията си по тази норма.

1. **РЕД ЗА ПОДАВАНЕ, СЪХРАНЯВАНЕ, ОБРАБОТКА НА ДАННИ И УНИЩОЖАВАНЕ НА ДЕКЛАРАЦИИТЕ**

**Чл.10** **(1)**  Лицата по чл.1, ал.1, подават декларациите по чл.49, ал.1 от ЗПК пред комисията в определените в закона срокове.

**(2)**  Всички декларации се подават на хартиен носител.

**(3)**  Всяка подадена декларация се входира с номер и дата в Център за административно обслужване на Общинска администрация – град Рила и се отбелязва в регистъра на декларациите при Общински съвет – Рила.

**Чл.11.** **(1)**  Регистърът на подадените декларации се поддържа на хартиен и електронен носител.

**(2)**  Регистърът е публичен и се публикува на сайта на общината..

**(3)** Подадените декларации се съхраняват за срок от 5 години от изгубване на съответното качество на общинския съветник, Кмета на общината и Кмета на кметството.

**Чл.12.** **(1)**  Хартиените декларациите се съхраняват в канцеларията на Общинския съвет.

**(2)**  Предоставянето на копия от декларациите се извършва само по искане на компетентен орган и след решение на постоянната комисия.

**(3)**  Достъпът до съответните носители на всички декларации по ЗПК е ограничен.

**(4)**  Достъп до съответните носители съответно право да обработват данни по тях имат само членовете на комисията.

**(5)**  Лицата по алинея 2, подписват декларация, че се задължават да спазват режима за защита на личните данни и няма да разпространяват данни станали им известни във връзка с достъпа до декларациите, която е приложение 1 и е неразделна част от настоящите правила.

**Чл.13.** **(1)**  След изтичане на срока по чл.11, ал.3 хартиените и електронни носители на съответните декларации, както и всички техни електронни копия, а също предоставените или събрани във връзка с декларациите документи се унищожават.

**(2)**  Хартиените носители подлежат на нарязване, за което се съставят съответните протоколи.

1. **РЕД ЗА ИЗВЪРШВАНЕ НА ПРОВЕРКА НА ДЕКЛАРАЦИИ**

**Чл.14.** В срок до един месец от изтичането на сроковете за подаване на декларации , комисията изготвя доклад до председателя на Общинския съвет за неподадените в срок декларации. Към доклада се прилага списък на неподалите в срок декларации по чл.1, ал.1 от тези правила.

**Чл.15 (1)**  Комисията извършва проверка за съответствие и достоверност на съдържанието на декларациите зна лицата по чл.1, ал.1 при наличие на някое от следните основания:

 **1.** на всяка подадена декларация от лице по чл.1, ал.1 в срок от един месец от подаването й;

 **2.** при подаден срещу лицето сигнал за несъвместимост или конфликт на интереси;

 **3.** когато в хода на друга проверка се открият нововъзникнали факти и обстоятелства, както и факти и обстоятелства, които не са били известни при извършване на проверката по т.1.

**(2)**  При наличие на основанията по ал.1, т.2 и т.3 проверката на декларацията за несъвместимост или конфликт на интереси на лицата по чл.1, ал.1, се образува с решение на комисията по предложение на нейния председател или член. Решението се връчва на заинтересованото лице, което може да направи писмени възражения и представи доказателства в 7-дневен срок от получаването му.

**(3)**  Проверката се провежда за срок от един месец от приемане на решението за образуването й.

**(4)**  Проверката приключва с доклад на комисията, адресиран до Общинската избирателна комисия по отношение на лицата по чл.1, ал. 1. Докладът съдържа фактическа част относно проверените декларирани факти и информацията, събрана в хода на проверката, заключение за наличие или за липса на несъвместимост или конфликт на интереси в съответствие с изискванията, предвидени в съответните нормативни актове, дата и подписите на членовете на комисията. Към доклада се прилагат декларацията/декларациите и носителите на информацията.

 **(5)**  При установена несъвместимост или конфликт на интереси с влязло в сила решение органите по ал.4 предприемат действия по осъществяване на последиците от несъвместимостта, или конфликта на интереси, предвидени в съответните закони.

**ПРЕХОДНИ И ЗАКЛЮЧИТЕЛНИ РАЗПОРЕДБИ :**

**§1.** Настоящите правила се приемат на основание чл.10 от Наредбата за организацията и реда за извършване на проверка на декларациите и за установяване на конфликт на интереси

**§2.** Настоящите правила влизат в сила от момента на приемането им..

**§3.** Настоящите правила отменят Вътрешни правила за организацията и реда за проверка на декларации и за установяване на конфликт на интереси в Общински съвет – Рила (Приети с Решение №628/21.01.2019г. на Общински съвет, Община Рила, им. с Решение №19/27.12.2019г. на Общински съвет, Община Рила).

**§4**. Декларациите по чл. 49, ал.1, т.2 и т.4 се подават по образците, утвърдени от Комисията за противодействие на корупцията.

**§5.** За неуредените въпроси се прилагат Закон за противодействие на корупцията, Наредбата за организацията и реда за извършване на проверка на декларациите и за установяване на конфликт на интереси

**Протоколист: Председател на Общински съвет:**

 /Йорданка Миладинова- /Цветана Шушкова /

 Йорданова/

ПРИЛОЖЕНИЕ 1

Д Е К Л А Р А Ц И Я

ПО ЧЛ.13, АЛ. 2 ОТ ВЪТРЕШНИ ПРАВИЛА ЗА ОРГАНИЗАЦИЯТА И РЕДА ЗА ПРОВЕРКА НА ДЕКЛАРАЦИИ В ОБЩИНСКИ СЪВЕТ – …………..

С настоящата подписаният ……………………………………………………………….. , в качеството си на ……………………………………………..

Д Е К Л А Р И Р А М :

Че ще спазвам регламент (EС) 2016/679 и Закона за защита на личните данни във връзка с достъпа ми до декларации за имущество и интереси, подадени в Общински съвет – ………., както и че няма да разпространявам факти и обстоятелства от тези декларации, станали ми известни при изпълнение на служебните ми задължения.

Гр…………… ДЕКЛАРАТОР :
……………….

**Протоколист: Председател на Общински съвет:**

 /Йорданка Миладинова- /Цветана Шушкова /

 Йорданова/